Πολιτισμική ταπεινοφροσύνη

Η **Πολιτισμική ταπεινοφροσύνη** είναι η "ικανότητα να διατηρείς μια διαπροσωπική στάση που είναι προσανατολισμένη στον άλλον (ή ανοιχτή προς τον άλλο) σε σχέση με τις πτυχές της πολιτιστικής ταυτότητας που είναι πιο σημαντικές για το [άτομο]. "Η πολιτιστική ταπεινοφροσύνη διαφέρει από άλλα ιδεώδη εκπαίδευσης που βασίζονται στην πολιτισμικότητα επειδή επικεντρώνεται στην αυτο-ταπεινοφροσύνη παρά στο να είναι ένας κατευθυνόμενος από τρίτους και πώς αυτοί αντιλαμβάνονται τον τρόπο επίτευξης μιας κατάστασης γνώσης ή επίγνωσης. Είναι χρήσιμο να βλέπουμε όπως βλέπουν οι άλλοι· αυτό που έχουν αποφασίσει αυτοί είναι η προσωπική τους έκφραση της κληρονομιάς τους και ο "προσωπικός τους πολιτισμός". Η πολιτισμική ταπεινοφροσύνη σχηματίστηκε στον τομέα της φυσικής υγειονομικής περίθαλψης και προσαρμόστηκε για θεραπευτές, κοινωνικούς λειτουργούς και ιατρικούς βιβλιοθηκονόμους, για να μάθουν περισσότερα για τις εμπειρίες και τις πολιτισμικές ταυτότητες των άλλων και να αυξήσουν την ποιότητα των αλληλεπιδράσεών τους με τους  εξυπηρετούμενους και τα μέλη της κοινότητας.

## Υπόβαθρο
Για να κατανοήσουμε την πολιτισμική ταπεινοφροσύνη, είναι σημαντικό να σκεφτούμε πώς η κουλτούρα είναι κεντρική σε αυτές τις αλληλεπιδράσεις. Οι συγγραφείς των προτύπων των Πολιτισμικά και Γλωσσικά Κατάλληλων Υπηρεσιών (αγγλικά: Culturally and Linguistically Appropriate Services, συντ.: CLAS) εξηγούν τη σημασία του πολιτισμού, δεδομένου ότι "ο πολιτισμός καθορίζει τον τρόπο που λαμβάνονται οι πληροφορίες για την υγειονομική περίθαλψη, πώς ασκούνται τα δικαιώματα και οι προστασίες, τι θεωρείται ότι είναι ένα πρόβλημα υγείας, πώς εκφράζονται τα συμπτώματα και οι ανησυχίες σχετικά με το πρόβλημα, ποιος θα πρέπει να παρέχει θεραπεία για το πρόβλημα και τι είδος θεραπείας θα πρέπει να δοθεί. Εν συντομία επειδή η υγειονομική περίθαλψη είναι ένα πολιτισμικό κατασκεύασμα, που προκύπτει από πεποιθήσεις σχετικά με τη φύση της ασθένειας και του ανθρώπινου σώματος, τα πολιτισμικό ζητήματα είναι στην πραγματικότητα κεντρικά στην παροχή των υπηρεσιών υγείας, όπως η θεραπεία και οι προληπτικές παρεμβάσεις". Έτσι, η ανακάλυψη και η ενσωμάτωση αυτών των διαφορών βοηθούν να προαχθεί ένα περιβάλλον που επιτρέπει στην πολιτισμική ταπεινοφροσύνη να αναπτυχθεί και να πάρει μορφή

## Ιστορία
Η πολιτισμική επάρκεια ήταν μια ιδέα που προωθήθηκε για πρώτη φορά στα επαγγέλματα υγείας. Τα προγράμματα εκπαίδευσης στην επάρκεια στοχεύουν στην πρόληψη των εσφαλμένων ιατρικών διαγνώσεων και σφαλμάτων λόγω έλλειψης πολιτισμικής κατανόησης. Ωστόσο, με την αυξανόμενη διαφορετικότητα στις Ηνωμένες Πολιτείες σε συνδυασμό με την πρόσθετη πολιτισμική ευαισθητοποίηση η επάρκεια εν εξυπηρετούσε τις ανάγκες όλων των ιατρικών επαγγελματιών. Η πολιτισμική ταπεινοφροσύνη είναι ένας όρος που δημιουργήθηκε από τουςMelanie Tervalon και Jann Murray-Garcia το 1998 για να περιγράψει έναν τρόπο ενσωμάτωσης της πολυπολιτισμικότητας στη δουλειά τους ως επαγγελματίες υγείας. Αντικαθιστώντας την ιδέα της πολιτισμική επάρκειας, η πολιτιστική ταπεινοφροσύνη ήταν βασισμένη στην ιδέα της εστίασης στην αυτο-ανατροφοδότηση και τη διά βίου μάθηση. Οι Tervalon και Murray-Garcia πίστευαν ότι οι επαγγελματίες υγείας δεν λαμβάνουν κατάλληλη εκπαίδευση ή εκπαίδευση όσον αφορά την πολυπολιτισμικότητα, και ανέπτυξαν μια νέα μέθοδο προσέγγισης του θέματος. 

## Πολιτιστική ταπεινοφροσύνη στην κοινωνική εργασία
Πρόσφατα, το επάγγελμα του κοινωνικού λειτουργού άρχισε να υιοθετεί την πολιτισμική ταπεινότητα σε πλαίσια παροχής υπηρεσιών και πρακτικής. Η πιο πολιτισμική ρητορική ταπεινότητας επικεντρώνεται στην διαπροσωπική, ατομική μικρο-πρακτική κοινωνική εργασία όσον αφορά τις σχέσεις εργαζομένων/εξυπηρετούμενων και τις πολιτισμικά κατάλληλες διαδικασίες παρέμβασης. Ωστόσο, η κοινωνική εργασία θέτει την πολιτισμική ταπεινοφροσύνη ως ισχυρό εργαλείο αναστοχασμού για τον εργαζόμενο. Το πιο σημαντικό είναι ότι ενθαρρύνει τους κοινωνικούς λειτουργούς να συνειδητοποιήσουν τη δική τους δύναμη, τα προνόμια και τις προκαταλήψεις τους και να είναι πρόθυμοι να αποδεχτούν ότι η αποκτηθείσα εκπαίδευση και τα πιστοποιητικά μόνο δεν είναι επαρκή για να αντιμετωπίσουν την κοινωνική ανισότητα. Ως εκ τούτου, αυτή η αναστοχαστική πρακτική,  επιτρέπει στους κοινωνικούς λειτουργούς να κατανοήσουν ότι ο εξυπηρετούμενος είναι ειδικός στη δική του ζωή και ότι δεν είναι ρόλος του κοινωνικού λειτουργού να στηρίζεται στη δική του κατανόηση. Με λίγα λόγια, οι εξυπηρετούμενοι είναι η αρχή, και όχι οι πάροχοι υπηρεσιών προς αυτούς όταν πρόκειται για βιωμένες εμπειρίες. Αυτοί που ασκούν πολιτισμική ταπεινοφροσύνη βλέπουν τους εξυπηρετούμενούς τους ως ικανούς και εργάζονται για να κατανοήσουν την κοσμοθεωρία τους και οποιαδήποτε καταπίεση ή διάκριση που μπορεί να έχουν βιώσει οι ίδιοι.

Όσον αφορά τον χώρο εργασίας του κοινωνικού λειτουργού, οι προϊστάμενοι πρέπει να προσπαθούν να βοηθήσουν τους εργαζόμενους:

* Να κανονικοποιήσουν την άγνοια. Οι προϊστάμενοι και οι διευθυντές θα πρέπει να επιδιώκουν να ενσταλάξουν στο προσωπικό την κατανόηση ότι δεν είναι μόνο εντάξει να μην ξέρει κανείς —είναι μια απαραίτητη προϋπόθεση για την ανάπτυξη, κομβικής σημασίας για την πρακτική της πολιτισμικής ταπεινοφροσύνης και της καλής πρακτικής της κοινωνικής εργασίας.
* Να δημιουργήσουν ένα βασισμένο στην κουλτούρα εργαλείο αυτοαξιολόγησης εξυπηρετούμενων. Οι εργαζόμενοι πρέπει να προσφέρουν στους εξυπηρετούμενους έναν μηχανισμό με τον οποίο μπορούν να τους δουν και να τους ακούσουν - ένα εργαλείο όπως αυτό παρέχει αυτή την ευκαιρία. Ενώ οι εξυπηρετούμενοι έχουν το δικαίωμα να αρνηθούν να το συμπληρώσουν, οι επαγγελματίες μπορούν εντούτοις να παραμείνουν επαγρυπνησμένοι και αληθινοί στην πρακτική της πολιτισμικής ταπεινοφροσύνης.
* Ενδοϋπηρεσιακά: Εργαστήριο πολιτισμικού αυτοπροσδιορισμού. Οι προϊστάμενοι ή οι διευθυντές προγραμμάτων μπορούν να ηγηθούν μιας συζήτησης σε στυλ ενδοϋπηρεσιακής εκπαίδευσης, όπου τα μέλη του προσωπικού αυτο-αναφέρουν πώς διαφέρουν από τα πολιτισμικά στερεότυπα που μπορεί να πιστεύουν οι άλλοι γι' αυτούς.

Η πολιτισμική ταπεινοφροσύνη είναι ένα εργαλείο που μπορεί να χρησιμοποιηθεί τόσο μακροσκοπικά (οργάνωση κοινότητας, κοινωνική πολιτική, αξιολόγηση, διαχείριση) όσο και μικροσκοπικά (θεραπεία, διαπροσωπικά) για να συνδεθεί καλύτερα με άτομα και κοινότητες, καθώς και για να αποκτήσει μεγαλύτερη διορατικότητα στις προσωπικές προκαταλήψεις και ταυτότητες. Η πολιτισμική ταπεινοφροσύνη μπορεί να οδηγήσει τόσο στην προσωπική όσο και στην επαγγελματική ανάπτυξη ενός κοινωνικού λειτουργού.

Ο Κώδικας Δεοντολογίας του Εθνικού Συλλόγου Κοινωνικών Λειτουργών (αγγλικά: National Association of Social Workers) δεν αναφέρεται στην πολιτισμική ταπεινοφροσύνη στην τελευταία έκδοση που εγκρίθηκε το 1996 και αναθεωρήθηκε το 2008. 

## Πολιτισμική ταπεινοφροσύνη στην Εργοθεραπεία
Η Εργοθεραπεία είναι ένα πελατοκεντρικό επάγγελμα υγείας που ασχολείται με την προώθηση της υγείας και της ευημερίας μέσω του έργου, όπως ορίζεται από την Παγκόσμια Ομοσπονδία Εργοθεραπευτών. Ο κύριος στόχος της Εργοθεραπείας είναι να  δώσει την δυνατότητα στους ανθρώπους να συμμετέχουν στις δραστηριότητες της καθημερινής ζωής. Οι Εργοθεραπευτές επιτυγχάνουν αυτό το αποτέλεσμα εργαζόμενοι με ανθρώπους και κοινότητες για να ενισχύσουν την ικανότητά τους να εμπλέκονται με τα έργα που επιθυμούν, χρειάζονται ή αναμένεται να κάνουν, ή τροποποιώντας το έργο ή το περιβάλλον για να υποστηρίξουν καλύτερα την συμμετοχή τους στο έργο. 

Η πολιτισμική ταπεινοφροσύνη είναι μια προσέγγιση που τονίζει την ταπεινή και συμπονετική επικοινωνία με τους εξυπηρετούμενους, με μειωμένη εξάρτηση από προκατάληψη ή υποθέσεις. Οι επαγγελματίες της Εργοθεραπείας προσπαθούν να αντιμετωπίζουν όλους τους ανθρώπους με αμερόληπτο τρόπο, να μειώσουν τις προκαταλήψεις, να δημιουργούν  ποικιλόμορφες κοινότητες στις οποίες τα μέλη μπορούν να ανθίσουν και να λειτουργήσουν, να αντιμετωπίσουν τις συνθήκες που εμποδίζουν ή προκαλούν βλάβη στους άλλους και να προστατεύσουν και να υπερασπιστούν τα δικαιώματα των ατόμων. Στις Ηνωμένες Πολιτείες, το επάγγελμα της Εργοθεραπείας βασίζεται σε επτά Βασικές Αξίες που περιλαμβάνουν την Ισότητα και τη Δικαιοσύνη. Ο Κώδικας Δεοντολογίας του Αμερικανικού Συλλόγου Εργοθεραπείας (2015) αναφέρει ότι οι επαγγελματίες πρέπει να "υποστηρίζουν αλλαγές στα συστήματα και τις πολιτικές που προκαλούν διακρίσεις ή αδικαιολόγητα περιορίζουν ή εμποδίζουν την πρόσβαση σε υπηρεσίες Εργοθεραπείας". Οι πελατοκεντρικές προσεγγίσεις της Εργοθεραπείας εστιάζουν ξεκάθαρα στην διευκόλυνση της συμμετοχής σε ουσιώδη έργα, και αυτό δεν θα ήταν εφικτό χωρίς τη δέσμευση για διαφορετικότητα, ισότητα και συμπερίληψη. Το επάγγελμα της Εργοθεραπείας είναι αποφασιστικό στην δέσμευσή του για την διαφορετικότητα την ισότητα και τη συμπερίληψη για τα φοιτητικά του σώματα, το εργατικό δυναμικό και τους πληθυσμούς εξυπηρετούμενων και για την υπεράσπιση πολιτικών που οδηγούν σε ισχυρότερες, υγιέστερες και πιο εμπλεκόμενες κοινότητες. 

Οι ασκούντες Εργοθεραπεία προωθούν την πολιτισμική ταπεινοφροσύνη όταν εργάζονται με εξυπηρετούμενους με το να:

* Εστιάζουν στην διευκόλυνση της συμμετοχής σε ουσιώδη έργα, παρέχοντας παράλληλα συνεργατική βοήθεια στους εξυπηρετούμενούς τους.
* Παρέχουν ισότιμη φροντίδα που μεγιστοποιεί το δυναμικό υγείας και την ποιότητα ζωής των  εξυπηρετούμενών τους, αυξάνοντας την αυτογνωσία τους και γνωρίζοντας την προσωπική τους προκατάληψη.
* Σέβονται την ακεραιότητα των  εξυπηρετούμενων πέρα από τις προκαταλήψεις του ίδιου του επαγγελματία.
* Αναζητούν τις εμπειρίες του  εξυπηρετούμενου αντί των προσωπικών εικασιών του επαγγελματία κατά τον καθορισμό των μεθόδων βέλτιστης πρακτικής.
* Εγκαθιδρύουν οργανωτική υποστήριξη που αποδεικνύει την πολιτισμική ταπεινοφροσύνη ως σημαντική και συνεχή πτυχή της ίδιας της εργασίας

Αν και η έννοια της πολιτισμικής ικανότητας παρέχει ένα χρήσιμο σημείο εκκίνησης· η πολιτισμική ικανότητα βελτιστοποιεί τις εμπειρίες υγειονομικής περίθαλψης των εξυπηρετούμενων με διαφορετικό υπόβαθρο, ενώ τονίζει την πρακτική της ευαισθητοποίησης, της γνώσης και των δεξιοτήτων, είναι καιρός να αναπτυχθεί μια πιο ριζοσπαστική και διαφοροποιημένη θέση στην εργασία σε μια πολυπολιτισμική κοινωνία. Τόσο η πολιτισμική ικανότητα όσο και η πολιτιστική ταπεινοφροσύνη επικεντρώνονται στην αύξηση της ευαισθητοποίησης των δεξιοτήτων και των συμπεριφορών καθενός που εργάζεται σε πολυπολιτισμικές καταστάσεις. Ωστόσο, υπάρχουν σημαντικές διαφορές. Η πολιτισμική ταπεινοφροσύνη παρέχει μια πιο κριτική και αποτελεσματική προσέγγιση στη συνεργασία με εξυπηρετούμενους με  ποικιλόμορφες προοπτικές. Αυτή η αλλαγή στην πρακτική έχει τη δυνατότητα να αυξήσει την αποτελεσματικότητα των επαγγελματιών υγείας, να μειώσει τις υγειονομικές ανισότητες που εμπίπτουν σε πολιτισμικές γραμμές και να αυξήσει τη σημασία της Εργοθεραπείας καθώς αναπτύσσεται παγκοσμίως.

## Δείτε επίσης

* Διαπολιτισμική ευαισθησία
* Κοινωνική εργασία
* Εργοθεραπεία
* Πολιτισμική ικανότητα στην υγειονομική περίθαλψη

## Παραπομπές

Κατηγορία:Εργοθεραπεία
Κατηγορία:Ποιότητα υγειονομικής περίθαλψης